Як заўважыў Уладзімір Мішчанчук, зараз мала хто “прыпісвае” акцёру тое ці іншае амплуа, маючы на ўвазе ўніверсальнасць сучасных артыстаў. Але, гледзячы на працы Ганны Богдан, у памяці адразу ўзнікае слова “травесці”. Ёй цудоўна ўдалася палітра падлеткавага эгаізму царэўны Саламеі, яе Ларыса Агудалава набыла дзявоцкую непасрэднасць і дзіцячую задуменнасць, а харэаграфічны хуліган у канцэртнай праграме выглядаў надзвычай арганічна. Спадзяюся, так жа натуральна яна ўпішацца ў калектыў ТЮГа.